
REFERAT
Privind susţinerea financiară a echipei de baschet C.S. Elba Timişoara pentru continuarea activităţii de performanţă în Divizia Naţională în anul 2006

Clubului Sportiv Elba din Timişoara a depus solicitarea nr. SC2006-  000332/ 10.01.2006 a privind susţinerea financiară a echipei de baschet C.S. Elba Timişoara pentru continuarea activităţii de performanţă în Divizia Naţională în anul 2006.

Având în vedere faptul că echipa de baschet a clubului Elba activează de 20 de ani fără întrerupere în Divizia Naţională de Baschet Masculin, contribuind prin acest fapt la imaginea oraşului şi la promovarea baschetului la nivel local şi datorită faptului că în ultimul timp clubul se confruntă cu probleme financiare deosebite care pun în pericol continuarea performanţei,
Având în vedere referatul şi proiectul de hotărâre al d-lui consilier Valentin Moldovan,
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 20.000 RON, cap.67.02. „Cultură, recreere şi religie” (67.02.05.01. Servicii recreative şi sportive- Sport)
Detalii referitoare la această manifestare se află în materialul anexat.  

